ஆனால் சத்திய வேதத்தின் தேவனை நம் விருப்பப்படி இயக்க முடியாது. அவருடைய வல்லமையை நிறுத்துவதும், வெளிப்படுத்த வைப்பதும் நம்மால் இயலாத காரியம். தேவன் பெரியவர்; “நம்முடைய ஆண்டவர் பெரியவரும் மகா பெலமுள்ளவருமாயிருக்கிறார்; அவருடைய அறிவு அளவில்லாதது” (சங்.147:5) என்று பரிசுத்த வேதாகமம் விளக்குகிறது. சத்திய வேதத்தின் ஒவ்வொரு வசனமும் வல்லமையான காரியங்களைச் செய்யும் தேவனுடைய செயலாண்மையைக் காட்டுகிறது. அதன் மூலம் நாம் தேவனுக்கும் நமக்கும் இடையேயான உறவையும், அவரது பார்வையில் நம்முடைய இயலாமையையும் நாம் அறிந்து கொள்ளமுடியும். உங்களுடைய வாழ்வில் தேவன் எவ்வளவு வல்லமை படைத்தவர்? இந்த இதழில் தேவனுடைய வல்லமையை நாம் ஆராய்வோம்.